ნეიროენტერული კისტა

ნეიროენტერული კისტა (ინგ. Neurenteric cyst. ასევე ცნობილი, როგორც ნეირენტერული კისტა) — ცენტრალური ნერვული სისტემის თანდაყოლილი კეთილთვისებიანი კისტა, რომელიც მდებარეობს ძირითადად ხერხემლის არხში, ზოგჯერ უკანა ფოსოში და იშვიათად - თავის ტვინის ჰემისფეროებში. ნეიროენტერული კისტა წარმოიქმნება ნეიროენტერული არხის (დროებითი დამაკავშირებელი არხი ყვითრისა და ამნიონის პარკებს შორის წნევის დასარეგულირებლად) არასრული დახურვის შედეგად. კლინიკური გამოვლინებები დამოკიდებულია კისტის მდებარეობაზე, თუმცა, ზოგადი სიმპტომებია ტკივილი, სისუსტე და მგრძნობელობის დაქვეითება ზურგის ტვინის შესაბამისი დონის მიდამოებში, ხოლო ქალასშიგა მდებარეობისას ვლინდება თავის ტკივილი, მოძრაობის დარღვევა, გულყრა, გულისრევა, ღებინება. მაგნიტურ-რეზონანსული გამოსახულების T1 რეჟიმსა და კომპიუტერულ ტომოგრაფიაზე ნეიროენტერულ კისტას ძირითადად ახასიათებს ჰიპერინტენსიური (ნათელი) შეფერილობა.

 რესურსები ინტერნეტში 

 Neurenteric cyst - Radiopaedia

კატეგორია:ნერვული სისტემის დაავადებები